wannaphong/clean_thaiwikipedia huggingface dataset:
# อะเลคซันดร์ เนฟสกี (ภาพยนตร์)
อะเลคซันดร์ เนฟสกี  เป็นภาพยนตร์อิงประวัติศาสตร์จากสหภาพโซเวียต กำกับโดย เซียร์เกย์ ไอเซนสไตน์ ภาพยนตร์แสดงถึงความพยายามบุกเมืองนอฟโกรอดในช่วงคริสต์ศตวรรษที่ 13 โดยอัศวินทิวทอนิกของจักรวรรดิโรมันอันศักดิ์สิทธิ์แต่พ่ายแพ้ต่อกองทัพของเจ้าชายอะเลคซันดร์ ซึ่งเป็นที่รู้จักในชื่อ อะเลคซันดร์ เนฟสกี

ไอเซนสไตน์ ผลิดภาพยนตร์ร่วมกับดมีตรี วาซีเยฟ และเขียนบทร่วมกับปิออตร์ ปัฟเลนโค พวกเขาได้รับมอบหมายให้ตรวจสอบให้แน่ใจว่าไอเซนสไตน์ไม่ได้หลงเข้าไปในแนวคิด "formalism" และเพื่ออำนวยความสะดวกต่อการถ่ายทำในตารางเวลาที่เหมาะสม ภาพยนตร์ผลิตโดย Goskino ผ่านทางสตูดิโอภาพยนตร์มอสฟิล์ม โดยที่ Nikolai Cherkasov ถูกรับบทเป็นอะเลคซันดร์ เนฟสกี และประพันธ์ดนตรีประกอบโดย เซียร์เกย์ โปรโคเฟียฟ อะเลคซันดร์ เนฟสกี เป็นหนึ่งในภาพยนตร์เสียงในฟิล์มสามเรื่องแรกของไอเซนสไตน์ที่เป็นที่นิยมและได้รับความนิยมสูงสุด ในปี 2484 ไอเซนสไตน์, ปัฟเลนโค, Cherkasov และ Abrikosov ได้รับรางวัล Stalin Prize สำหรับภาพยนตร์เรื่องนี้

ในปี 2521 ภาพยนตร์เรื่องนี้ถูกจัดอยู่ใน 1 ใน 100 ภาพยนตร์ที่ดีที่สุดในโลกจากการสำรวจความคิดเห็นที่จัดโดยสำนักพิมพ์ Arnoldo Mondadori Editore ของอิตาลี
 อ้างอิง
# พรรคประชาธรรมไทย
พรรคประชาธรรมไทย พรรคการเมืองของไทยที่ได้ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 53/2561 เมื่อวันที่ 9 มีนาคม พ.ศ. 2561 โดยมีนาย พิเชษฐ สถิรชวาล อดีตรัฐมนตรีว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตผู้อำนวยการ องค์การขนส่งมวลชนกรุงเทพ หรือ ขสมก., อดีตเลขาธิการ คณะกรรมการกลางอิสลามแห่งประเทศไทย และอดีตผู้แทนการค้าไทย เป็นผู้ยื่นคำร้องขอ   และเคยได้รับเลือกตั้งสมาชิกสภาผู้แทนราษฎร ในปี 2562 จำนวน 1 ที่นั่ง

 ประวัติ 
พรรคประชาธรรมไทย ได้รับหนังสือรับจดแจ้งจัดตั้งพรรคจาก กกต. และนายทะเบียนพรรคการเมือง เมื่อวันที่ 20 เมษายน พ.ศ. 2561 ต่อมาในวันอาทิตย์ที่ 6 พฤษภาคม พ.ศ. 2561 ทางพรรคได้จัดประชุมใหญ่สามัญครั้งที่ 1 ที่ โรงแรมมิราเคิลแกรนด์ เพื่อรับรองระเบียบ ข้อบังคับ อุดมการณ์และนโยบายของพรรครวมถึงเพื่อทำการเลือกหัวหน้าพรรค เลขาธิการพรรคและคณะกรรมการบริหารพรรคโดยในงานได้มีนักร้องลูกทุ่ง นักแสดง และนักแต่งเพลงลูกทุ่งเข้ามาร่วมเป็นสมาชิกพรรคเช่น รังษี เสรีชัย ไกรลาศ เกรียงไกร รุ่งเพชร แหลมสิงห์ และ ณพนรรจ์ ขวัญประภา โดยผลการเลือกตั้งปรากฏว่านายพิเชษฐ ได้รับเลือกเป็นหัวหน้าพรรคคนแรก ส่วนนายปณชัย แดงอร่าม เป็นเลขาธิการพรรคคนแรก   และได้มีการจดทะเบียนจัดตั้งพรรคต่อ กกต. เมื่อวันศุกร์ที่ 25 พฤษภาคม พ.ศ. 2561   แต่ในเวลาต่อมาทางพรรคได้ถอนคำขอจดทะเบียนจัดตั้งพรรคหลังจากคณะกรรมการบริหารพรรคจำนวน 6 คนได้ขอลาออกจากตำแหน่งและสมาชิกพรรคประชาธรรมไทย โดยได้มีการยื่นจดทะเบียนจัดตั้งพรรคเป็นครั้งที่ 2 ต่อ กกต. เมื่อวันจันทร์ที่ 10 กันยายน พ.ศ. 2561

กระทั่งวันอังคารที่ 30 ตุลาคม พ.ศ. 2561 ในการประชุมคณะกรรมการการเลือกตั้ง ครั้งที่ 58/2561 (22) ที่ประชุมมีมติรับจดทะเบียนจัดตั้งพรรคประชาธรรมไทยประกาศนายทะเบียนพรรคการเมือง เรื่อง รับจดทะเบียนจัดตั้งพรรคประชาธรรมไทย จาก ราชกิจจานุเบกษา ต่อมาในการประชุมคณะกรรมการบริหารพรรคประชาธรรมไทยเมื่อวันจันทร์ที่ 9 สิงหาคม ปี พ.ศ. 2564 ที่ประชุมคณะกรรมการบริหารพรรคได้มีมติให้ยุบเลิกพรรคและได้ยื่นเรื่องการยุบเลิกพรรคไปยัง กกต. ซึ่งทาง กกต. ก็อนุมัติรับรองการยุบเลิกพรรคแล้ว ซึ่ง นายพิเชษฐ์ ได้ให้สัมภาษณ์ว่าเตรียมย้ายไปสังกัด พรรคพลังประชารัฐ ตามรอยนาย ไพบูลย์ นิติตะวัน อดีตหัวหน้า พรรคประชาชนปฏิรูป และพลตำรวจเอก ยงยุทธ เทพจำนงค์ อดีตหัวหน้า พรรคประชานิยม ที่ยุบเลิกพรรคและย้ายมาสังกัดพรรคพลังประชารัฐ

 คณะกรรมการบริหารพรรคประชาธรรมไทย 
 ลำดับ  ชื่อ  ตำแหน่ง 1 พิเชษฐ สถิรชวาล หัวหน้า 2 วีระยุทธ เพชรบัวศักดิ์ รองหัวหน้า 3 สมเพชร วัฒนะทรัพย์ รองหัวหน้า 4 วัลลภา สถิรชวาล เลขาธิการ 5 สมภพ ทิพย์ยอแล๊ะ รองเลขาธิการ 6 วิชัย สถิรชวาล เหรัญญิก 7 พิมพ์ลักษณ์ ภิยะรัตน์ รองเหรัญญิก 8 รุ่งโรจน์ อิบรอฮีม รองนายทะเบียนสมาชิก 9 จิรทีปต์ เรืองสมบูรณ์ ผู้อำนวยการ 10 ชูชีพ เยาวพัฒน์ รองผู้อำนวยการ 11 เยาวเรศน์ ชินภักดี โฆษก 12 จำนง หมัดคง กรรมการบริหาร 13 ธนภัทร จันมลิ กรรมการบริหาร 14 นิคม วงษ์ดินดำ กรรมการบริหาร 15 อุดม ศิริจริยวัตร กรรมการบริหาร

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  1 คน  ร่วมรัฐบาล  พล.อ.ประยุทธ์ จันทร์โอชา
# อีปีล (จังหวัดซัมบวงกาซีบูไก)
เทศบาลอีปีล (เซบัวโน: Lungsod sa Ipil; ชาบากาโน: Municipalidad de Ipil) เป็นเมืองศูนย์กลางประจำจังหวัดซัมบวงกาซีบูไก ประเทศฟิลิปปินส์ ในปี ค.ศ. 2015 มีประชากร 74,656 คน จึงเป็นเมืองที่มีประชากรมากที่สุดในจังหวัดซัมบวงกาซีบูไก

อีปีลใช้เวลาเดินทาง 3 ชั่วโมงจากเมืองใหญ่อย่างดีโปโลก ปากาดีอัน และซัมบวงกาซิตี เมืองอีปีลมีท่าเรือทะเลที่อยู่ห่างจากใจกลางเมืองประมาณ 4 กิโลเมตร ท่าอากาศยานอีปีลตั้งอยู่ในบารังไกย์ซานีโตอีปีลซัมบวงกาซีบูไก อยู่ริมทางหลวงสายแพน-ฟิลิปปินส์ และเป็นสนามบินแห่งเดียวในจังหวัดซัมบวงกาซีบูไก
# เฮอร์ดี-เกอร์ดี
เฮอร์ดี-เกอร์ดี  เป็นเครื่องดนตรีชนิดเครื่องสายที่ผลิตโดยใช้ล้อชั้นสนที่ใช้มือหมุนข้อเหวี่ยงถูกับสาย ล้อทำหน้าที่คล้ายกับคันชักไวโอลิน และเสียงโน้ตที่เล่นจากเครื่องก็คล้ายกับเสียงของไวโอลินเช่นกัน เล่นเมโลดีบนแผงแป้นที่กดแทนเจนต์ หรือลิ่มเล็ก ๆ ที่มักทำจากไม้ กับสายตั้งแต่หนึ่งสายเพื่อเปลี่ยนระดับเสียง เฮอร์ดี-เกอร์ดีมีแผงเสียงและโพรงกลวงเพื่อทำให้ได้ยินการสั่นของสาย เช่นเดียวกับเครื่องสายอะคูสติกอื่นส่วนมาก
# มิสเตอร์เนชันแนลไทยแลนด์ 2016
มิสเตอร์เนชันแนลไทยแลนด์ 2016 เป็นการประกวดมิสเตอร์เนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 28 กรกฎาคม พ.ศ. 2559 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย MISTER NATIONAL THAILAND 2016และเปิดตัว ตัวแทนประเทศไทยเพื่อเข้าร่วมการประกวด MISTER UNITED CONTINENTS 2016 ณ ประเทศฟิลิปปินส์ . เรียกข้อมูลเมื่อ 22 พฤษภาคม พ.ศ. 2561.โดยผู้ชนะการประกวดในครั้งนี้ คือ คุณอาทิตย์ เมฆอากาศ (ซีเกมส์) ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2016Mister National Thailand 2016! 

 ผลการประกวด 
 ลำดับ 
ผลการประกวดผู้เข้าประกวดมิสเตอร์เนชันแนลไทยแลนด์ 2016  17 – อาทิตย์ เมฆอากาศ (ซีเกมส์) มิสเตอร์ทัวริซึมเวิลด์ไทยแลนด์ 2016  13 – ซิลเวสเทอร์ อลัมดาร์ (บอส) มิสเตอร์คอนติเนนตัลทัวริซึม 2016  28 – ริชาร์ด ริคาร์โด คาร์เทอร์ (ริชาร์ด) มิสเตอร์ยูไนเต็ดคอนติเนนต์ไทยแลนด์ 2016  22 – รชตะ หัมพานนท์ (แจม) มิสแอมิตีอินเตอร์เนชันแนลไทยแลนด์ 2016  21 – นรภัทร สกุลซ้ง (ภัค) แต่งตั้งตำแหน่งหลังจากการประกวดมิสเตอร์โมเดลอินเตอร์เนชันแนลไทยแลนด์ 2016 21 – นรภัทร สกุลซ้ง (ภัค)มิสเตอร์ทัวริซึมเวิลด์ไทยแลนด์ 2016 24 – ศุภโชค ทวีโชติ (ขุนแผน)มิสเตอร์เซาท์อีสต์เอเชียไทยแลนด์ 2016 03 – วรัญญู สุวรรณมิสเตอร์แกรนด์อินเตอร์เนชันแนลไทยแลนด์ 2017 22 – รชตะ หัมพานนท์ (แจม)มิสเตอร์ยูนิเวิร์สทัวริซึมไทยแลนด์ 2017 28 – ริชาร์ด ริคาร์โด คาร์เทอร์ (ริชาร์ด)

 รางวัลพิเศษ 
 รางวัลผู้เข้าประกวดMister Popular Vote 17 – อาทิตย์ เมฆอากาศ (ซีเกมส์) Mister Photogenic 24 – ศุภโชค ทวีโชติ (ขุนแผน) Mister Perfect Skin By DR. GLOW 13 – ซิลเวสเทอร์ อลัมดาร์ (บอส)

 ผู้เข้าประกวด 
20 ผู้เข้าประกวดที่ได้รับการยืนยัน:MISTER NATIONAL THAILAND 2016 . เรียกข้อมูลเมื่อ 22 พฤษภาคม พ.ศ. 2561.
หมายเลขผู้เข้าประกวดชื่อเล่นตำแหน่งในการประกวด01 ยศธร เทียนปรีชาเต๊ก02 บดินทร์ ฤกษ์วุฒิพงษ์ สนุ๊กเกอร์03 วรัญญู สุวรรณเม่นมิสเตอร์เซาท์อีสต์เอเชียไทยแลนด์ 201604 ธณัสพล จินะองค์การ นัท05 ณัฐพล บ่างวิรุฬห์รักษ์ ณัฐ08 นรินท์โชติ รัตนพงษ์วณิช เจษ09 ปณิธาน ใจคงปาร์ค11 เอกอักษรา มะสะต้นกล้า13 ซิลเวสเทอร์ อลัมดาร์ บอสมิสเตอร์ทัวริซึมเวิลด์ไทยแลนด์ 201616ปฏิญญา เครือเจริญ อาร์ท17อาทิตย์ เมฆอากาศ อาทิตย์มิสเตอร์เนชันแนลไทยแลนด์ 201619ภัทรธร สามารถเกิ้ล20สิทธา ว่องรัตนานุกูลพ้อยท์21นรภัทร สกุลซ้งภัคมิสแอมิตีอินเตอร์เนชันแนลไทยแลนด์ 201622รชตะ หัมพานนท์แจมมิสเตอร์ยูไนเต็ดคอนติเนนต์ไทยแลนด์ 201624ศุภโชค ทวีโชติ ขุนแผน25กันณพงศ์ ธีรกิจศิลป์กันณ์26พิพัฒนพงศ์ โพธิสาร แม็คกี้27ณัฐวุฒิ ประเสริฐดีนัท28ริชาร์ด ริคาร์โด คาร์เทอร์ ริชาร์ดมิสเตอร์คอนติเนนตัลทัวริซึม 2016
# ปากาดีอัน
นครปากาดีอัน  เป็นเมืองศูนย์กลางของจังหวัดตีโมกซัมบวงกา ประเทศฟิลิปปินส์ และเป็นศูนย์กลางของเขตตังไวนางซัมบวงกา และยังเป็นเมืองที่มีประชากรมากเป็นอันดับที่ 2 ของภูมิภาค รองจากซัมบวงกาซิตี ปากาดีอันมีประชากร 199,060 คนในปี ค.ศ. 2015

เอกลักษณ์ของเมืองปากาดีอัน คือ รถสามล้อที่ได้รับการออกแบบอย่างมีเอกลักษณ์เฉพาะตัว ซึ่งสร้างขึ้นให้เหมาะกับภูมิประเทศที่เป็นเนินเขาของเมือง และเป็นที่เดียวในฟิลิปปินส์ที่พาหนะขนส่งสาธารณะมีความเอียง 25–40 องศา
# มิสเตอร์ยูนิเวอร์แซลแอมบาสซเดอร์ไทยแลนด์ 2015
มิสเตอร์ยูนิเวอร์แซลแอมบาสซเดอร์ไทยแลนด์ 2015 เป็นการประกวดมิสเตอร์ยูนิเวอร์แซลแอมบาสซเดอร์ไทยแลนด์ครั้งที่ 1  ณ ศูนย์การค้าเดอะมอลล์ ช็อปปิ้ง เซ็นเตอร์, นครราชสีมา, ประเทศไทย โดยผู้ชนะการประกวดในครั้งนี้ คือ กฤชฎา จำปาแก้ว ซึ่งจะได้เป็นตัวแทนประเทศไทยเข้าร่วมประกวดมิสเตอร์ยูนิเวอร์แซลแอมบาสซเดอร์ 2015

 ผลการประกวด 
 ลำดับ 
ผลการประกวดผู้เข้าประกวดมิสเตอร์ยูนิเวอร์แซลแอมบาสซาเดอร์ไทยแลนด์ 2015  01 – กฤชฎา จำปาแก้ว รองอันดับที่ 1  07 – บุรุษ ลันขุนทด รองอันดับที่ 2  10 – ปริวรรต ศรีอัศวิน  รองอันดับที่ 3  11 – ธิติวัฒน์ เทียมรัตน์ รองอันดับที่ 4 12 – อนุชา เชียวเกตวิทย์  รางวัลพิเศษหนุ่มหน้าใส 08 – พัชรพงษ์ โชติโรจนอนันต์มิสเตอร์สมาร์ท 03 – สุริยา ด่านจงมิสเตอร์โฟโตจินิก 02 – ผดุงเกียรติ ธนาทิพย์มิสเตอร์ชาร์มมิ่ง 05 – วัชรินทร์ ปาจะมิสเตอร์เบสบอดี้ 06 – ชิณวัฒน์ ประทุมพันธ์

 ผู้เข้าประกวด 
14 ผู้เข้าประกวดที่ได้รับการยืนยัน:Candidates Mr.Universal Ambassador Thailand 2015 . เรียกข้อมูลเมื่อ 22 พฤษภาคม พ.ศ. 2561.
หมายเลขผู้เข้าประกวดชื่อเล่นตำแหน่งในการประกวด01 กฤชฎา จำปาแก้วแชมป์มิสเตอร์ยูนิเวอร์แซลแอมบาสซาเดอร์ไทยแลนด์ 201502 ผดุงเกียรติ ธนาทิพย์จีโน่03 สุริยา ด่านจงสแตมป์04 ปัญจพล เตียสกุลก๊อต05 วัชรินทร์ ปาจะเจมส์06ชิณวัฒน์ ประทุมพันธ์เกรซ07 บุรุษ ลันขุนทดมะนาวรองชนะเลิศอันดับที่ 108 พัชรพงษ์ โชติโรจนอนันต์โฟร์ท09 สุวิทย์ พื้นหินลาดโฟร์10 ปริวรรต ศรีอัศวินปาล์มรองชนะเลิศอันดับที่ 211 ธิติวัฒน์ เทียมรัตน์เต๋ารองชนะเลิศอันดับที่ 312 อนุชา เชียวเกตวิทย์นุรองชนะเลิศอันดับที่ 413 ธีระพล พลดงนอกก๊อต14 เอกราช แสนเย็นหนึ่ง
# สโมสรฟุตบอลบอร์เนียว ซามารินดา
สโมสรฟุตบอลบอร์เนียว ซามารินดา เป็นสโมสรฟุตบอลอินโดนีเซีย ตั้งอยู่ที่ซามารินดา จังหวัดกาลีมันตันตะวันออก ประเทศอินโดนีเซีย ปัจจุบันลงเล่นในลีกาซาตู ฉายาของสโมสรคือ โลมา

 ประวัติ 
สโมสรฟุตบอลบอร์เนียวถูกก่อตั้งโดยอดีตผู้สนับสนุนของสโมสรปูตราซามารินดา ที่ไม่พอใจที่ทีมของพวกเขาไม่ประสบความสำเร็จใด ๆ โดยทางบริษัทเปเต นาฮูซัมปราตามาอินโดเนซียา ได้ซื้อสโมสรเปอร์เซบาซูเปอร์บังกาลัน เมื่อวันที่ 7 มีนาคม ค.ศ. 2014 ทำให้สโมสรได้สิทธิ์แข่งขันลีกาอินโดนีเซียพรีเมียร์ดิวิชัน และได้เปลี่ยนชื่อสโมสรเป็นสโมสรฟุตบอลปูซามานียาบอร์เนียว

สโมสรเลื่อนชั้นสู่อินโดนีเซียซูเปอร์ลีก จากการเอาชนะการยิงลูกโทษต่อเปเอ็ซเกเจจียามิซ ในรอบรองชนะเลิศของอินโดนีเซียพรีเมียร์ดิวิชัน ฤดูกาล 2014 ต่อมาวันที่ 27 พฤศจิกายน ค.ศ. 2014 บอร์เนียวคว้าแชมป์แรกของสโมสร ซึ่งเป็นแชมป์พรีเมียร์ดิวิชัน จากการเอาชนะสโมสรเปอร์ซีวาวาเมนา 2–1 ในนัดชิงชนะเลิศ

สโมสรเปลี่ยนชื่อจาก "บอร์เนียว" เป็น "บอร์เนียว ซามารินดา" โดยเพิ่มชื่อเมืองซามารินดาที่ตั้งของสนามเหย้าต่อท้ายในฤดูกาล 2022–23

 ผู้สนับสนุน 
ซูซูกิเซ็นสัญญาเป็นผู้สนับสนุนของสโมสรด้วยระยะเวลา 2 ปี เมื่อวันที่ 22 เมษายน ค.ศ. 2014 ต่อมาวันที่ 2 พฤษภาคม ค.ศ. 2014 บันกัลติมได้เข้ามาเป็นผู้สนับสนุนบนเสื้อแข่งขัน ทั้งเหย้าและเยือน

 ผู้ผลิตชุดแข่งขัน 
 ทาวน์ 2014–2015
 ซัลโว 2015–2017
 ไนกี้ 2018

 สนามเหย้า 
สนามเหย้าในปัจจุบันคือ สนามกีฬาเซอกีรี และสนามกีฬาปาลารัน ส่วนสนามฝึกซ้อมคือ สนามกีฬาเซิมปาจา

  เกียรติประวัติ 
 ลีกาอินโดนีเซียพรีเมียร์ดิวิชัน
 ชนะเลิศ: 2014
 อีสต์บอร์เนียวกอฟเวนเนอร์สคัพ
 ชนะเลิศ: 2016
 เพรสสิเดนท์สคัพ
 ชนะเลิศ: 2017
# มิสเตอร์เนชันแนลไทยแลนด์ 2018
มิสเตอร์เนชันแนลไทยแลนด์ 2018 เป็นการประกวดมิสเตอร์เนชันแนลไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 3 มีนาคม พ.ศ. 2561 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย โดยผู้ชนะการประกวดในครั้งนี้ คือ ณัฐชนน สินกล่ำ ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2018

 ผลการประกวด 
 ลำดับ 
ผลการประกวดผู้เข้าประกวดมิสเตอร์เนชันแนลไทยแลนด์ 2018  01 – ณัฐชนน สินกล่ำมิสเตอร์ยูนิเวิร์สทัวริซึมไทยแลนด์ 2018 19 – นิทัศน์ ณ วาโยรองอันดับ 1 06 – ธนศิษฎ์ พัชรวิสิฐภาคินรองอันดับ 2 03 – ศุภกิตติ์ วิสุทธิเสนรองอันดับ 3 10 – ชนาธิป ธนสารวิมล

 รางวัลพิเศษ 
 รางวัลผู้เข้าประกวดPeople's Choice Award 16 – ทิมธำรงค์ คาร์เพนCharity Vote by Kevina 19 – นิทัศน์ ณ วาโยMister Photogenic 12 – ศุภโชค อินทร์รวยMister Vola Twitz 07 – วิชาญ แสนราชาExtreme Guy by Ceresa 03 – นายศุภกิตติ์ วิสุทธิเสน

 ผู้เข้าประกวด 
17 ผู้เข้าประกวดที่ได้รับการยืนยัน:Mister National Thailand 2018 ภูมิใจเสนอนำเสนอผู้เข้าประกวด . เรียกข้อมูลเมื่อ 22 พฤษภาคม พ.ศ. 2561.Mister National Thailand 2018” เปิดตัวหนุ่มหล่อ-หุ่นดี ผู้เข้าประกวด 17 คนในชุดชั้นในเป็นที่เรียบร้อยแล้ว . เรียกข้อมูลเมื่อ 22 พฤษภาคม พ.ศ. 2561.
หมายเลขผู้เข้าประกวดตำแหน่งในการประกวด01 ณัฐชนน สินกล่ำมิสเตอร์เนชันแนลไทยแลนด์ 201802 ราชกฤษณ์ กฤษณะราช03 ศุภกิตติ์ วิสุทธิเสนรองชนะเลิศอันดับที่ 205 วิทวัส แก้วพรรณา06ธนศิษฎ์ พัชรวิสิฐภาคินรองชนะเลิศอันดับที่ 107 วิชาญ แสนราชา09 พศเตชินท์ ตรีโสภา10 ชนาธิป ธนสารวิมลรองชนะเลิศอันดับที่ 312 ศุภโชค อินทร์รวย13 ยุทธกล บุดดีสี14 ภาคภูมิ เพชรประสมกูล15ษมาวีร์ จันทร์ซอน16ทิมธำรงค์ คาร์เพน 17ภานุวัฒน์ ชุ่มเมืองเย็น18จิณณวัตร ผิวขำ19นิทัศน์ ณ วาโย มิสเตอร์ยูนิเวิร์สทัวริซึมไทยแลนด์ 201820ภณทัต ไชยยา
# ทางรถไฟสายชุมทางทุ่งสง–กันตัง
ทางรถไฟสายชุมทางทุ่งสง–กันตัง หรือ ทางแยกกันตัง เป็นเส้นทางรถไฟสายหนึ่งที่แยกมาจากทางรถไฟสายใต้ (ธนบุรี–สุไหงโก-ลก) ที่สถานีรถไฟชุมทางทุ่งสง จังหวัดนครศรีธรรมราช มีปลายทางที่สถานีรถไฟกันตัง จังหวัดตรัง ปัจจุบันถือเป็นเส้นทางรถไฟเพียงสายเดียวของภาคใต้ฝั่งทะเลอันดามัน

 ประวัติ 
มีการก่อสร้างทางรถไฟสายใต้ครั้งแรกเมื่อปี พ.ศ. 2452 และเริ่มมีการสร้างสถานีรถไฟกันตัง (ขณะนั้นใช้ชื่อว่าสถานีรถไฟตรัง) เพื่ออำนวยความสะดวกในการก่อสร้างทางรถไฟสายใต้ จากนั้นจึงมีการสร้างท่าเรือกันตังสำหรับใช้ในการขนส่งเพราะติดชายฝั่งทะเลอันดามัน และสร้างโรงงานประกอบรถจักรและล้อเลื่อนสำหรับใช้ในการก่อสร้างทางรถไฟสายใต้ เบื้องต้นได้แบ่งการเดินรถออกเป็นสองช่วงคือสถานีรถไฟกันตัง–ห้วยยอด ระยะทาง 49 กิโลเมตร เปิดใช้งานครั้งแรกเมื่อวันที่ 1 เมษายน พ.ศ. 2456 และจากสถานีรถไฟห้วยยอด–ชุมทางทุ่งสง ระยะทาง 44 กิโลเมตร เดินรถเมื่อวันที่ 1 มกราคม พ.ศ. 2456 รวมมีระยะทางทั้งหมด 92.802 กิโลเมตรเมื่อนับจากสถานีรถไฟชุมทางทุ่งสง ถือเป็นเส้นทางรถไฟที่เก่าแก่สายหนึ่ง

ทางรถไฟสายนี้มีสถานีปลายทางคือสถานีรถไฟตรัง ต่อมาได้มีการย้ายตัวเมืองไปที่ตำบลทับเที่ยง สถานีรถไฟตรังจึงเปลี่ยนชื่อเป็นสถานีรถไฟกันตัง ส่วนสถานีรถไฟทับเที่ยงซึ่งเป็นที่ตั้งของตัวเมืองใหม่ก็เปลี่ยนชื่อเป็นสถานีรถไฟตรังมาจนถึงปัจจุบัน ในอดีตบริเวณสถานีรถไฟกันตัง มีรางรถไฟอีก 500 เมตรมุ่งสู่ท่าเทียบเรือกันตัง จากการที่สถานีรถไฟกันตังตั้งอยู่ใกล้กับท่าเรือกันตัง จึงใช้สำหรับรับสินค้าจากต่างประเทศ โดยเฉพาะอย่างยิ่งจากยุโรป เช่น ประเทศเยอรมนี, สหราชอาณาจักร, สหรัฐ และอินเดีย โดยมากเป็นวัสดุสำหรับก่อสร้างและล้อเลื่อนที่สั่งมาจากต่างประเทศ ทั้งนี้ท่าเรือกันตังมีการส่งต่อสินค้าอาทิ ยางพารา ไม้ยางพารา ยิปซัม และปูนซีเมนต์ไปยังท่าเรือปีนังเป็นสินค้าขาออกอย่างเดียว โดยสินค้าจะส่งต่อไปยังประเทศต่าง ๆ แต่ภายหลังรัฐบาลไทยหันไปนำเข้าสินค้าจากญี่ปุ่นแทนยุโรป ทำให้ท่าเรือกันตังซบเซาจนต้องยกเลิกกิจการขนส่งสินค้าจากท่าเรือกันตัง ปัจจุบันรางรถไฟที่มุ่งไปยังท่าเรือกันตังจึงถูกชาวบ้านรุกล้ำ

สิ่งที่พิเศษอย่างหนึ่งของทางรถไฟสายนี้คืออาคารของสถานีรถไฟกันตัง ที่ยังคงรูปแบบสถาปัตยกรรมที่เป็นเอกลักษณ์ดั้งเดิมเหมือนตั้งแต่แรกสร้าง ตัวอาคารสร้างด้วยไม้ชั้นเดียวผสานอิทธิพลตะวันออกและตะวันตก หลังคาเป็นรูปปั้นหยาผสมหลังคาจั่ว ผนังมีสีเหลืองมัสตาร์ด ตัดกับสีน้ำตาลจากขอบหน้าต่าง ขอบประตู เสา และคาน จากความโดดเด่นดังกล่าวทำให้สถานีแห่งนี้ขึ้นทะเบียนเป็นโบราณสถานโดยกรมศิลปากร

 การเดินรถ 
ขบวนรถที่บริการมีดังนี้
 ขบวนรถเร็วที่ 167/168 กรุงเทพอภิวัฒน์ - กันตัง - กรุงเทพอภิวัฒน์
 ขบวนรถด่วนที่ 83/84 กรุงเทพอภิวัฒน์ - ตรัง - กรุงเทพอภิวัฒน์

 รายชื่อสถานีรถไฟ
# อินเตอร์สเตตเอช 1
อินเตอร์สเตตเอช 1  เป็นทางหลวงอินเตอร์สเตตที่มีเส้นทางอยู่บนเกาะโอวาฮู รัฐฮาวาย แม้ว่าหมายเลขจะเป็นเลข 1 แต่ก็เป็นเส้นทางในแนวตะวันออก-ตะวันตก ตามหลักการกำหนดหมายเลขสำหรับรัฐฮาวายที่มี H นำหน้า แล้วตามด้วยตัวเลขที่บ่งบอกถึงลำดับการสร้าง อินเตอร์สเตตเอช 1 เริ่มจากทางหลวงฮาวายหมายเลข 93 (Farrington Highway) ในin Kapolei สิ้นสุดบนทางหลวงฮาวายหมายเลข 72 (Kalanianaole Highway) ในโฮโนลูลู (ทางออก 19A) เมืองหลวงของรัฐฮาวาย โดยอินเตอร์สเตตเอช 1 นั้นรู้จักกันในชื่อ ลูนาลิโลฟรีเวย์ และบางช่วงก็มีชื่อว่า ควีนลีลีโอกาลานีฟรีเวย์
# กลุ่มอาการกตัญญูเฉียบพลัน
บุคลากรทางการแพทย์ในสหรัฐอเมริกานิยมเรียกปรากฏการณ์เดียวกันนี้ว่า กลุ่มอาการลูกสาวจากแคลิฟอร์เนีย Molloy DW, Clarnette RM, Braun EA, Eisemann MR, Sneiderman B. Decision making in the incompetent elderly: "The Daughter from California syndrome". J Am Geriatr Soc. 1991 Apr;39(4):396–399 ส่วนบุคลากรทางการแพทย์ในแคลิฟอร์เนียจะเรียกปรากฏการณ์นี้ว่า "ลูกสาวจากนิวยอร์ก"
อ้างอิง
# สโมสรฟุตบอลลูกาโน
สโมสรฟุตบอลลูกาโน เป็นสโมสรฟุตบอลอาชีพสวิตเซอร์แลนด์ ตั้งอยู่ที่เมืองลูกาโน ประเทศสวิตเซอร์แลนด์ สโมสรเคยเปลี่ยนไปใช้ชื่อ "เอซีลูกาโน" ในปี ค.ศ. 2004 และกลับมาใช้ชื่อเดิมในปี ค.ศ. 2008 สนามเหย้าของสโมสรคือสนามกีฬาคอร์นาเรโด ปัจจุบันกำลังแข่งขันในสวิสซูเปอร์ลีก โดยเล่นบนลีกสูงสุดต่อเนื่องมาตั้งแต่ปี ค.ศ. 2015

 ผลงานระดับทวีปยุโรป 
 ฤดูกาล การแข่งขัน รอบ คู่แข่ง เหย้า เยือน ผลรวม 1968–69 ยูโรเปียนคัพวินเนอร์สคัพ รอบแรก  บาร์เซโลนา 0–1 0–3 0–4 1971–72 ยูฟ่าคัพ รอบแรก  ลีเกียวอร์ซอ 1–3 0–0 1–3 1993–94 ยูโรเปียนคัพวินเนอร์สคัพ รอบคัดเลือก  FC Neman Grodno 5–0 1–2 6–2 รอบแรก  เรอัลมาดริด 1–3 0–3 1–6 1995–96 ยูฟ่าคัพ รอบคัดเลือก  Jeunesse Esch 4–0 0–0 4–0 รอบแรก  อินเตอร์ มิลาน 1–1 1–0 2–1 รอบสอง  เอสเค สลาเวีย ปราก 1–2 0–1 1–3 2001–02 ยูฟ่าแชมเปียนส์ลีก รอบคัดเลือกรอบสอง  ชัคตาร์โดเนตสค์ 2–1 0–3 2–4 2002–03 ยูฟ่าคัพ รอบคัดเลือก  FK Ventspils 1–0 0–3 1–3 2017–18 ยูฟ่ายูโรปาลีก รอบแบ่งกลุ่ม (G)  Hapoel Be'er Sheva 1-0 1–2 อันดับที่ 3  Steaua București 1–2 1-2  วิกตอเรียเปิลเซน 3–2 1-4

 เกียรติประวัติ 
 สวิสซูเปอร์ลีก: 1937–38, 1940–41, 1948–49
 สวิสคัพ: 1930–31, 1967–68, 1992–93
 สวิสแชลเลนจ์ลีก: 2014–15
# โซโคตรา
โซโคตรา  หรือ ซุกุฏรอ  เป็นชื่อกลุ่มของเกาะ 4 เกาะในทะเลอาหรับและเป็นชื่อเกาะที่ใหญ่ที่สุดในกลุ่มเกาะนั้น โซโคตราตั้งอยู่ใกล้เส้นทางการเดินเรือที่สำคัญและเป็นส่วนหนึ่งของประเทศเยเมนอย่างเป็นทางการ กลุ่มเกาะนี้เคยขึ้นกับเขตผู้ว่าการเอเดนอยู่เป็นเวลานาน ใน พ.ศ. 2547 ได้ย้ายมาขึ้นกับเขตผู้ว่าการฮัฎเราะเมาต์ซึ่งอยู่ใกล้กับกลุ่มเกาะมากกว่าเอเดน (แม้ว่าเขตผู้ว่าการที่อยู่ใกล้ที่สุดคืออัลมะฮ์เราะฮ์) จนกระทั่งใน พ.ศ. 2556 จึงได้ยกฐานะขึ้นเป็นเขตผู้ว่าการโซโคตรา

เกาะโซโคตรามีเนื้อที่ประมาณร้อยละ 95 ของกลุ่มเกาะโซโคตรา มีความยาว 132 กิโลเมตร (82 ไมล์) และมีความกว้าง 49.7 กิโลเมตร (30.9 ไมล์) ตั้งอยู่ห่างจากจะงอยแอฟริกาไปทางทิศตะวันออกประมาณ 240 กิโลเมตร (150 ไมล์) และห่างจากคาบสมุทรอาหรับไปทางทิศใต้ประมาณ 380 กิโลเมตร (240 ไมล์) เกาะมีสภาพโดดเดี่ยวมากและเป็นที่อยู่อาศัยของสิ่งมีชีวิตเฉพาะถิ่นหลายชนิด พืชบนเกาะที่เป็นพืชเฉพาะถิ่นมีจำนวนมากถึงหนึ่งในสาม เกาะนี้จึงได้ชื่อว่าเป็น "สถานที่ที่ดูแปลกประหลาดที่สุดในโลก"
# รีอาซิลเวีย
รีอาซิลเวีย  เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 กม. คิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 กม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 กม.ทำให้มันเป็นภูเขาที่สูงที่สุดในระบบสุริยะ

 การค้นพบ 
รีอาซิลเวียถูกพบโดยกล้องโทรทรรศน์อวกาศฮับเบิลใน พ.ศ. 2540Hubble Reveals Huge Crater on the Surface of the Asteroid Vesta แต่ยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม (NASA coordinates)

 ลักษณะ 
แอ่งรีอาซิลเวียบางส่วนทับกับเวนอิเนอา (Veneneia) ซึ่งเป็นแอ่งที่เกิดก่อนและมีขนาดใหญ่เกือบ 395 กม.'Vesta seems more planet than asteroid' , Science News, 22 Mar 2012

ขอบของรีอาซิลเวียมีความลาดชันและสูง 4-12 กิโลเมตรเหนือพื้นที่โดยรอบ ก้นแอ่งมีความลึก 13 กิโลเมตรใต้พื้นดินโดยรอบ กลางแอ่งมีลักษณะเป็นลูกคลื่นและเนินกลางแอ่งมีเส้นผ่านศูนย์กลาง 200 กิโลเมตรและสูงจากก้นแอ่งประมาณ 20-25 กิโลเมตรซึ่งสูงที่สุดในระบบสุริยะ แอ่งนี้คาดว่าน่าจะเกิดจากการชนกันของดาวเคราะห์น้อย

การศึกษาสเปกโทรสโกปีของฮับเบิลได้แสดงให้เห็นว่าแอ่งอุตกาบาตนี้เจาะลึกลงไปบนชั้นต่าง ๆ ของเปลือกดาวและอาจจะเจาะลงไปถึงเนื้อดาวตามผลที่แสดงโดยเส้นสเปกตรัมของโอลิวีน

เวสตามีร่องแคบในเขตเส้นศูนย์สูตรซึ่งคาดว่าน่าจะเกิดจากการชนครั้งใหญ่ ร่องแคบที่ใหญ่ที่สุดคือดิวาเลียน ฟอสซา (Divalia Fossa) ซึ่งกว้าง 22 กม. ยาว 465 กม.

มีการประเมินว่าการชนครั้งนี้ทำให้ขุดปริมาตรของเวสตาออกมาประมาณ 1% และเป็นไปได้ว่าดาวเคราะห์น้อยตระกูลเวสต้าและดาวเคราะห์น้อยประเภท Vเกิดมาจากการชนในครั้งนี้ หากกรณีนี้เป็นความจริงที่ว่ามีเศษประมาณ 10 กิโลเมตรรอดจากการโดนระเบิดจนถึงปัจจุบันก็แสดงว่าแอ่งอุตกาบาตนี้มีอายุมากกว่า 1 พันล้านปีมาแล้ว และยังรวมถึงนี้อาจเป็นที่มาของHED meteorite เชื่อกันว่าดาวเคราะห์น้อยประเภท V เป็น 6% ของมวลที่ออกมาจากเวสตาและยังมีเศษชิ้นส่วนอื่น ๆ ที่เล็กจนไม่สามารถสังเกตเห็นได้ หรืออาจหายไปเพราะเข้าใกล้ช่องว่างเคิร์กวูดซึ่งเป็นผลจากสภาวะยาร์คอฟสกี (Yarkovsky effect) หรือRadiation pressure (ในกรณีของเศษเล็ก ๆ น้อย ๆ)

 ภาพ 
 thumb|แผนที่แสดงความสูงซีกใต้ของเวสตา thumb|เส้นแสดงเขตของรีอาซิลเวียซึ่งทับกับบางส่วนของเวนอิเนอา thumb|ภาพของเวสตาที่ถ่ายโดยกล้องโทรทรรศน์อวกาศฮับเบิลตั้งแต่เดือนพฤษภาคม พ.ศ. 2550 บริเวณแบน ๆ ที่ด้านล่างขวาคือรีอาซิลเวีย
 thumb|ภาพแนวเฉียงของรีอาซิลเวียที่คอมพิวเตอร์สร้างโดยแสดงระดับความสูงเป็นสีต่าง ๆ  วิดีโอ flyover ดูได้ที่นี้ thumb|แผนที่ภูมิลักษณ์ซีกใต้ของเวสตาแสดงให้เห็นรีอาซิลเวียกับเวนอิเนอา thumb|3-D ภาพสามมิติแบบซ้อนเหลื่อมของยอดเขา
# ปากาตันฮาราปัน
ปากาตันฮาราปัน  พันธมิตรทางการเมืองที่ก่อตั้งเมื่อ ค.ศ. 2015 เกิดจากการจับมือกันระหว่างพรรคการเมืองฝ่ายซ้ายกับพรรคการเมืองสายกลาง นับเป็นพันธมิตรทางการเมืองที่มีขนาดใหญ่เป็นอันดับ 2 ของมาเลเซีย ได้ครองเสียงข้างมากในสภาผู้แทนราษฎรหลังจากมีชัยชนะเหนือบารีซันนาซีโยนัล และมาฮาดีร์ บิน โมฮามัด ประธานของพรรค ได้ดำรงตำแหน่งนายกรัฐมนตรีมาเลเซียตั้งแต่วันที่ 10 พฤษภาคม ค.ศ. 2018
# พรรคประชาภิวัฒน์ (พ.ศ. 2561)
พรรคประชาภิวัฒน์ (, ย่อ: ปชภ.) พรรคการเมืองที่ได้ยื่นจดจองชื่อพรรคต่อ คณะกรรมการการเลือกตั้ง เป็นลำดับที่ 14/2561 เมื่อวันศุกร์ที่ 2 มีนาคม พ.ศ. 2561 มีพลตรี ไชยนาจ ญาติฉิมพลี เป็นผู้ยื่นคำร้องขอ  

ต่อมาในวันพฤหัสบดีที่ 5 เมษายน พ.ศ. 2561 ทางพรรคประชาภิวัฒน์ได้รับหนังสือรับจดแจ้งจัดตั้งพรรคจาก กกต. พร้อมกับพรรคพลังพลเมืองไทย เพื่อให้ทางพรรคได้ดำเนินการจดทะเบียนจัดตั้งพรรคต่อไป  

กระทั่งวันอาทิตย์ที่ 15 เมษายน พ.ศ. 2561 พรรคประชาภิวัฒน์ได้จัดประชุมใหญ่สามัญครั้งที่ 1/2561 เพื่อร่างข้อบังคับพรรค ระเบียบพรรค อุดมการณ์พรรคและนโยบายของพรรครวมถึงเพื่อเลือกหัวหน้าพรรค เลขาธิการพรรคและคณะกรรมการบริหารพรรคปรากฏว่าสมเกียรติ ศรลัมพ์ อดีต สมาชิกวุฒิสภาจังหวัดนครสวรรค์ เป็นหัวหน้าพรรคคนแรกและนันทนา สงฆ์ประชา เป็นเลขาธิการพรรคคนแรก   และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 3 พฤษภาคม พ.ศ. 2561   ซึ่ง กกต. ได้รับจดทะเบียนจัดตั้งพรรคประชาภิวัฒน์เป็นลำดับที่ ๓/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้มีการประกาศในราชกิจจานุเบกษาเมื่อวันที่ 13 กันยายน พ.ศ. 2561 ประกาศนายทะเบียนพรรคการเมือง เรื่อง รับจดทะเบียนจัดตั้งพรรคประชาภิวัฒน์. ราชกิจจานุเบกษา. 13 Sep 2018. 

พรรคประชาภิวัฒน์ ถูกกล่าวถึงว่าเป็นพรรคการเมืองที่มีสายสัมพันธ์กับวัดพระธรรมกาย เป็นพรรคเพื่อพระพุทธศาสนา

 คณะกรรมการบริหารพรรค 
 ชุดที่ 1 (15 เมษายน 2561 —) 
 สมเกียรติ ศรลัมพ์ หัวหน้าพรรค
 ไชยนาจ ญาติฉิมพลี รองหัวหน้าพรรค
 นาวิน วงศ์รัตนมัจฉา รองหัวหน้าพรรค
 ยู เจียยืนยงพงศ รองหัวหน้าพรรค
 นันทนา สงฆ์ประชา เลขาธิการพรรค

 การเลือกตั้ง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งแบบบัญชีรายชื่อ จำนวน 1 ที่นั่ง คือ สมเกียรติ ศรลัมพ์ ต่อมาเขาได้ลาออกจากตำแหน่งเพื่อรับหน้าที่กรรมการผู้ช่วยรัฐมนตรี จึงเลื่อน นันทนา สงฆ์ประชา ขึ้นมาแทน

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  1 คน  ร่วมรัฐบาล  พล.อ.ประยุทธ์ จันทร์โอชา